**Iepirkuma procedūra**

**Cesvaines pils pārbūve un restaurācija,1. un 2.kārta”**

**identifikācijas Nr. CND 2019/9**

13.06.2019.

**Atbildes uz ieinteresēto piegādātāju jautājumiem**

**1.jautājums:**

Ieinteresētais piegādātājs vērš uzmanību uz Lokālo tāmi nr.11 , sadaļa “Sadzīves kanalizācija K1” un lūdz precizēt trapu skaitu ( 2. rinda) Vai tiešām ir nepieciešami 23 gb?

**Atbilde uz 1.jautājumu.**

Būvdarbu apjomos Nr. 11 ir kļūda. Šajā kārtā nepieciešams 1 traps.

**2.jautājums:**

Vai lokālajā tāmē Nr. 8, Rindā Nr.7 “Regulēšana vārtos Dn 32 Kvs 16.0 m3/h” ir pareiza marka/tips “VRG2-25”?

**Atbilde uz 2.jautājumu.**

Materiālu specifikācijā ir kļūdaini norādīta vārsta marka tips. Svarīgākie ir uzrādītie vārsta dati - Dn 32 Kvs 16,0 kub.m/h un tas, ka vārsts ir divvirzienu, tātad VRG2. Tipu piešķir, pamatojoties uz tehniskajiem datiem. Šajā gadījumā pareizi būtu norādīt VRG2-32.

**3.jautājums:**

Lūgums precizēt Tāmē Nr. 5, Sadaļā  “Pamati, pagrabs, pagraba pārsegums” 10 rindā norādīto apjomu un risinājumu, jo nesakrīt demotējamais apjoms 56.6 m2 (grīdu un grunts demontāža) ar ieklājamo apjomu 28.6 m2 (3.rinda un turpmākās par šiem darbiem).

**Atbilde uz 3.jautājumu.**

Demontējamie un izbūvējamie apjomi nesakritīs, jo demontēt vajadzēs visur, kur būvēs trases, bet izveidot grīdu paredzēts tikai siltummezglā

**4.jautājums:**

Tāmē Nr.6 “Vispārceltnieciskie darbi” 19 un 35 rindā ir atsauce uz Lokālo tāmi Nr. 6 Restaurācija. Lūdzam skaidrojumu.

**Atbilde uz 4.jautājumu.**

Būvprojekta nosaukums ir “Cesvaines pils pārbūve un restaurācija”. Sakarā ar to, ka šī iepirkuma procedūra ir tikai atsevišķa daļa no visa realizējamā projekta un, lai nodrošinātu iepirkumā norādīto būvdarbu apjomu (Lokālās tāmes) izsekojamību, kas ir daļa no kopējo būvdarbu apjomu tāmēm, tad uz šo iepirkuma procedūru (1.un 2.kārta) neattiecas atsauce uz Lokālo tāmi Nr.6 Restaurācija, cita starpā, tā nav arī pievienota šim iepirkumam, bet paredzēta realizēt citās kārtās.

**5.jautājums:**

Kur atrodas ugunsdzēsības ūdens ņemšanas vieta?

**Atbilde uz 5.jautājumu.**

Konkrētā vieta ir apskatīta objekta apskates laikā šā gada 12.jūnijā. Skatīt Būvprojekta Lapās ŪKT 8 un ŪKT 9.